Hortet de Ramón donarà nom a la primera de les parcel·les de la xarxa d'horts urbans d'Alaquàs
27/06/2013

# Hortet de Ramón donarà nom a la primera de les parcel·les de la xarxa d'horts urbans d'Alaquàs

*   27/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13880

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13880%2F0&title=Ajuntament%20d%27Alaqu%C3%A0s.%20Premsa.Hortet%20de%20Ram%C3%B3n%20donar%C3%A0%20nom%20a%20la%20primera%20de%20les%20parcel%C2%B7les%20de%20la%20xarxa%20d%27horts%20urbans%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13880/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13880/27062013dsc01766_Form_4.jpg)](https://www.alaquas.org/ficheros/documentos/2013/2/13880/27062013dsc01766_Form_10.jpg "<a href='https://www.alaquas.org/ficheros/documentos/2013/2/13880/27062013dsc01766_Form_10.jpg' target=_blank><i class='fa fa-external-link' aria-hidden='true'></i>.Hortet de Ramón donarà nom a la primera de les parcel·les de la xarxa d'horts urbans d'Alaquàs</a>")

L'alcaldessa d'Alaquàs proposa al Ple de la Corporació Municipal que la parcel·la reba aquest nom en referència a Ramón Portalés, persona destacada del poble i en agraïment a la família Portalés per la cessió d'espais d'hort a Alaquàs

L'alcaldessa d'Alaquàs, Elvira García Campos, proposarà demà al Ple de la Corporació Municipal que la primera de les parcel·les de la xarxa d'horts urbans d'Alaquàs reba el nom d'Hortet de Ramón en referència a Ramón Portalés, persona destacada del poble pel seu compromís i entrega al llarg de la seua vida. Aquesta primera parcel·la ha estat fruït d'un acord entre l'Ajuntament i la família Portalés, que han realitzat un gran esforç per a la posada en marxa d'aquesta iniciativa

Per a la primera edil, parlar de Ramón Portalés és parlar "d'un home bo, una persona de gran sentit comú, honesta, molt de la nostra terra, amant de l'horta i amb capacitat de diàleg, valors que el converteixen en un veí il·lustre del nostre poble i en una persona de referència, exemple per a tots i totes i especialment per a les generacions més joves". Portalés va destacar pel seu compromís ciutadà i pel seu treball per Alaquàs, des de l'Ateneu Cultural i Esportiu, entitat de la que va ser soci al llarg de la seua vida. Va ser regidor de la Corporació Municipal a l'any 1979, la primera legislatura de la democràcia local, que va sentar les bases del desenvolupament democràtic. Portalés va repetir com a regidor l'any 1991.

L'Ajuntament d'Alaquàs ha signat recentment un conveni amb la família Portalés per tal de cedir a Alaquàs espais d'hort perquè puguen gaudir els veïns i veïnes d'Alaquàs. Aquesta parcel·la cedida té un total de 7.668 metres quadrats i correspon a la parcel·la 198, polígon 5. Aquesta serà la primera parcel·la que el Consistori pose en marxa dins de la xarxa d'horts urbans d'Alaquàs creada per tal de fomentar la participació ciutadana, el desenvolupament sostenible, l'educació ambiental, la recuperació de l'agricultura tradicional i l'intercanvi generacional.

El Ple de la Corporació Municipal vol retre homenatge a la família Portalés pel seu compromís amb Alaquàs, la seua amabilitat, voluntat de col·laboració i desig de contribuir a la recuperació de l'horta d'Alaquàs, i especialment a Ramón Portalés, persona destaca d'Alaquàs que va morir el passat 28 d'agost de 2009.

Amb aquesta primera fase es posaran en marxa un total de 63 parcel·les destinades a horts urbans per a ús dels veïns i veïnes. Estaran ubicades en l'Albereda Sud, en uns terrenys ubicats junt a les instal·lacions esportives del Terç. Els horts s'adjudicaran per un període de dos anys a través d'un sorteig al qual es podran presentar tots els veïns i veïnes interessades, tenint preferència els centres educatius, les persones discapacitades, aturades i pensionistes i les associacions i col·lectius.

D'aquesta manera, segons les bases de l'Ordenança, es destinarà una parcel·la de 120 metres quadrats a cadascun dels col·legis i instituts d'Alaquàs així com també a l'Escola de Persones Adultes de manera que puguen incorporar l'hort urbà al programa escolar com un element imprescindible per a l'aprenentatge de diverses disciplines, explotant la seua funció educativa.

Es reservarà una parcel·la al col·lectiu de persones amb discapacitat discapacitades d'Alaquàs de manera que els horts suposen també una experiència interessant com a espai per a la teràpia ocupacional. Hi haurà també 25 parcel·les destinades a les persones aturades, 12 per a pensionistes, 12 per a públic en general i 4 per a associacions i col·lectius, que seran adjudicades per sorteig.

Totes les parcel·les s'articularan en base a un passeig central on s'instal·laran plantes aromàtiques. Hi haurà també una zona d'esbarjo amb taules i cadires per a les famílies, una aula ecològica on s'impartiran cursos de formació i jornades de sensibilització i una zona de compostatge.

Paral·lelament a la seua posada en marxa, l'Ajuntament durà a terme cursos de formació i jornades de sensibilització. A més, en els pròxims dies es convocarà una reunió informativa per explicar a tots els col·lectius les bases del projecte.